钦定古今图书集成/明伦汇编/氏族典/第383卷 > 李冏
## 钦定古今图书集成/明伦汇编/氏族典/第383卷 > 李冏

按《魏书李顺传》：“奕别生弟冏，字道度，太和中，拜下大
夫南部给事，出为龙骧将军、南豫州刺史，还拜冠军
将军，寻守度支尚书。二十一年，高祖幸长安，冏以咸
阳山河险固，劝高祖去洛阳而都之。后高祖引见，笑
而谓曰：‘昔娄敬一说，汉祖即日西驾尚书；今以西京
说朕，仍使朕不废东辕。当是献可理殊，所以今古相’”
反。冏对曰：“汉祖起于布衣，欲藉险以自固，娄敬之言，
合于本旨。今陛下百世重光，事同隆周，均其职贡，是
以愚臣献说，不能上动。”高祖大悦。其年冏卒。